на базата на референтната стойност за Тайван.
 (520)
 Комисията счита стойността за Тайван за подходяща външна референтна стойност поради следните причини:
 —
 съпоставимото равнище на икономическо развитие, БВП и икономическата структура в Тайван и в по-голямата част от провинциите и градовете в КНР, където са установени включените в извадката производители износители;
 —
 географската близост на КНР и Тайван;
 —
 високата степен на развитие на промишлената инфраструктура в Тайван и много от провинциите в КНР;
 —
 силните икономически връзки и трансграничната търговия между Тайван и КНР;
 —
 високата гъстота на населението в много от провинциите в КНР и Тайван;
 —
 сходството между вида на земята и сделките, използвани за формиране на съответната референтна стойност в Тайван, и тези в КНР; и
 —
 общите демографски, езикови и културни характеристики на Тайван и КНР.
 (521)
 Освен това Комисията счита тази референтна стойност за надежден източник на данни, достъпна за всички заинтересовани страни.
 (522)
 След разгласяването няколко страни изтъкнаха, че Тайван не дава подходяща външна референтна стойност. те подчертаха, че сходството и връзката между КНР и Тайван, описани в съображение 520, отразяват само положението през последните години вместо през годината, когато е било закупено правото за ползване на земя.
 (523)
 В това отношение следва да се отбележи, че изчислената референтна стойност беше коригирана, за да се отразят промените във времето, като се отчете изменението на БВП и инфлацията, както е описано по-долу в съображение 527. Съответно фактът, че някои права за ползване на земя са били придобити в далечното минало, вече беше взет предвид.
 (524)
 Една заинтересована страна изтъкна, че Тайланд би бил по-подходящ избор, отколкото Тайван, поради по-добрата сравнимост на икономическото развитие и гъстотата на населението. Освен това тя подчерта, че Тайланд е с висока степен на развитие на промишлената инфраструктура. След като разгледа твърдението, Комисията посочи, че изборът на Тайван за подходяща външна референтна стойност е основан на разглеждането на няколко фактора, изброени в съображение 520, които го обосновават. Поради това твърдението трябваше да се отхвърли.
 (525)
 Освен това друга страна подчерта, че методологията на Комисията за определяне на външна референтна стойност за цените за ползване на земя съдържа пропуски и предложи използването на Индия вместо Тайван поради следните съображения:
 —
 цените на промишлените земи са от голям брой различни промишлени зони в щатите Bihar, Maharashtra и Tamil Nadu;
 —
 тези три щата са с висока степен на индустриализация и ниво на икономическо развитие и притежават промишлена инфраструктура, която е сходна с тази в Китай;
 —
 тези три щата географски за разположени близо един до друг и до Китай;
 —
 налице са добри икономически връзки и развита презгранична търговия между Индия и Китай;
 —
 22-та града имам сходна гъстота на населението като индустриализираните градове в Китай;
 —
 и на последно място, данните във връзка с цените на промишлените земи са публично достъпни в Индия.
 (526)
 Твърдението на тази страна не отчита един основен елемент в анализа, а именно нивото на икономическо развитие на тези провинции. Съгласно публични източници нивото на БВП на глава от населението на тези индийски провинции е далеч по-ниско